2011D0330 — DA — 07.06.2014 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS AFGØRELSE af 6. juni 2011 om opstilling af miljøkriterier for tildeling af EU-miljømærket til bærbare computere (meddelt under nummer K(2011) 3736) (EØS-relevant tekst) (2011/330/EU) (EFT L 148, 7.6.2011, p.5)

Ændret ved:









▼B

KOMMISSIONENS AFGØRELSE

af 6. juni 2011

om opstilling af miljøkriterier for tildeling af EU-miljømærket til bærbare computere

(meddelt under nummer K(2011) 3736)

(EØS-relevant tekst)

(2011/330/EU)







EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 66/2010 af 25. november 2009 om EU-miljømærket ( 1 ), særlig artikel 8, stk. 2, efter høring af Den Europæiske Unions Miljømærkenævn og ud fra følgende betragtninger: (1) I henhold til forordning (EF) nr. 66/2010 tildeles EU-miljømærket produkter med færre miljøpåvirkninger i hele deres livscyklus. (2) Forordning (EF) nr. 66/2010 foreskriver, at der fastsættes specifikke miljømærkekriterier for hver produktgruppe. (3) Miljøkriterierne og de tilhørende krav til vurdering og verifikation af bærbare computere er fastsat i Kommissionens beslutning 2001/687/EF ( 2 ). Efter gennemgang af denne beslutnings kriterier blev der ved Kommissionens beslutning 2005/343/EF ( 3 ) fastsat reviderede kriterier, der er gyldige til den 30. juni 2011. (4) Kriterierne er blevet undersøgt yderligere i lyset af den teknologiske udvikling. Derudover blev der indgået en aftale mellem Amerikas Forenede Staters regering og Det Europæiske Fællesskab (i det følgende benævnt »aftalen«) godkendt ved Rådets afgørelse 2006/1005/EF ( 4 ) og ændret ved afgørelse 2010/C 186/1 af 12. august 2009 truffet af administrationsenhederne i henhold til aftalen mellem Amerikas Forenede Staters regering og Det Europæiske Fællesskab om koordinering af programmer for energieffektivitetsmærkning af kontorudstyr, for så vidt angår revisionen af specifikationerne for computere i bilag C, del VIII, til aftalen (i det følgende benævnt »ENERGY STAR v5.0«) ( 5 ) om fastsættelse af kriterierne for »ENERGY STAR«. (5) De nye kriterier og de tilhørende krav til vurdering og verifikation bør gælde i tre år fra datoen for vedtagelse af denne afgørelse. (6) Beslutning 2005/343/EF bør erstattes af hensyn til klarheden. (7) Producenter, hvis produkter er blevet tildelt miljømærket for bærbare computere på grundlag af kriterierne i beslutning 2005/343/EF, bør indrømmes en overgangsperiode, der giver dem tid nok til at tilpasse deres produkter til de reviderede kriterier og krav. Producenterne bør også kunne indgive ansøgninger efter kriterierne i beslutning 2005/343/EF eller efter kriterierne i nærværende afgørelse, indtil gyldigheden af førstnævnte beslutning ophører. (8) Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 16 i forordning (EF) nr. 66/2010 — ud fra følgende betragtninger: VEDTAGET DENNE AFGØRELSE:







Artikel 1

1. Produktgruppen »bærbare computere« omfatter apparater med følgende kendetegn:

a) De udfører logiske operationer og behandler data og er specielt konstrueret til at være bærbare og kunne fungere i længere tid uden direkte tilslutning til en vekselspændingskilde.

b) De har en indbygget skærm og kan fungere ved hjælp af et indbygget batteri eller en anden bærbar spændingskilde. Hvis den bærbare computer leveres med ekstern strømforsyning, betragtes denne som en del af den bærbare computer.

2. I denne afgørelse anses tablet-pc’er, som kan have berøringsfølsomme skærme sammen med eller i stedet for andre inputenheder, for at være bærbare computere.

3. Digitale fotorammer anses i denne afgørelse ikke for at være bærbare computere.

Artikel 2

For at blive tildelt EU-miljømærket i medfør af forordning (EF) nr. 66/2010 skal produktet tilhøre produktgruppen »bærbare computere« som defineret i artikel 1 og opfylde de tilhørende krav til vurdering og verifikation, jf. bilaget til denne afgørelse.

▼M1

Artikel 3

Miljøkriterierne for produktgruppen »bærbare computere« og de tilhørende krav til vurdering og verifikation gælder indtil den 31. december 2015.

▼B

Artikel 4

Til administrative formål er kodenummeret for produktgruppen »bærbare computere«»018«.

Artikel 5

Beslutning 2005/343/EF ophæves.

Artikel 6

1. Uanset artikel 5 bedømmes miljømærkeansøgninger vedrørende produkter inden for produktgruppen »bærbare computere«, der er indgivet inden datoen for vedtagelse af denne afgørelse, på de vilkår, der er fastlagt i beslutning 2005/343/EF.

2. Miljømærkeansøgninger vedrørende produkter inden for produktgruppen »bærbare computere«, der indgives efter datoen for vedtagelse af denne afgørelse, men senest den 30. juni 2011, kan enten bygge på kriterierne i beslutning 2005/343/EF eller på kriterierne i denne afgørelse.

Ansøgningerne vurderes på grundlag af de kriterier, hvorpå de baseres.

3. Når miljømærket tildeles på grundlag af en ansøgning, der er bedømt efter kriterierne i beslutning 2005/343/EF, kan det anvendes i 12 måneder fra datoen for vedtagelse af denne afgørelse.

Artikel 7

Denne afgørelse er rettet til medlemsstaterne.









BILAG

RAMME

Sigtet med kriterierne

Sigtet med kriterierne er at mindske miljøskader eller -risici i forbindelse med anvendelsen af energi (global opvarmning, forsuring, opbrug af ikke-fornyelige ressourcer) ved at nedbringe energiforbruget, mindske miljøskader i forbindelse med anvendelsen af naturressourcer og mindske miljøskader i forbindelse med anvendelsen af farlige stoffer ved at nedbringe brugen af sådanne stoffer.

KRITERIER

Der er fastsat kriterier for følgende punkter:

1. Energibesparelser

2. Strømstyring

3. Kviksølv i lysstofrør

4. Farlige stoffer og blandinger

5. Stoffer, der er listeført i henhold til artikel 59, stk. 1, i Europa-Parlamentets og Rådets forordning (EF) nr. 1907/2006 ( 6 )

6. Plastdele

7. Støj

8. Genanvendte materialer

9. Brugeroplysninger

10. Reparation

11. Demontering

12. Forlængelse af levetiden

13. Emballage

14. Oplysninger på miljømærket.

Krav ved vurdering og verifikation:

De specifikke krav, som anvendes ved vurdering og verifikation, er angivet ved hvert kriterium.

Når ansøgeren skal fremlægge erklæringer, dokumentation, analyse- og prøvningsrapporter eller andet belæg for, at kriterierne opfyldes, kan dette materiale stamme fra ansøgeren og/eller dennes leverandør(er) og/eller deres leverandør(er) osv. alt efter omstændighederne.

Prøvning udføres så vidt muligt af laboratorier, som opfylder de generelle krav i standard EN ISO 17025 eller tilsvarende standard. Der kan eventuelt anvendes andre testmetoder end dem, der er anført ved de enkelte kriterier, hvis det ansvarlige organ, der skal vurdere ansøgningen, accepterer dem som ligeværdige.

RAMME

Kriterium 1 — Energibesparelser

Energibesparelser for bærbare computere

Bærbare computeres energieffektivitet skal overstige kravene til energieffektivitet i den pågældende kategori fastsat i aftalen ændret ved ENERGY STAR v5.0 med mindst:

— kategori A: 25 %

— kategori B: 25 %

— kategori C: 15 %.

Funktionsbetingede justeringer, der er tilladte i henhold til aftalen som ændret ved ENERGY STAR v5.0, må foretages på samme niveau, undtagen hvad angår diskrete grafikprocessorer (GPU), hvor der ikke tillades nogen yderligere tolerance.

Vurdering og verifikation: Ansøgeren skal forelægge det ansvarlige organ en erklæring om, at produktet opfylder kravene.

Kriterium 2 — Strømstyring

Bærbare computere skal opfylde følgende krav ( 7 ) til strømstyring:

a) Krav til strømstyring

Bærbare computere skal leveres til kunden med strømstyringssystemet aktiveret. Strømstyringsindstillinger:

i) 10 minutter til slukket skærm (dvaletilstand)

ii) 30 minutter til computerdvale (systemniveau S3, suspend to RAM).

b) Netværkskrav til strømstyring

i) Bærbare computere med Ethernettilslutning skal kunne aktivere og deaktivere Wake On LAN (WOL) i forbindelse med dvaletilstand.

c) Netværkskrav til strømstyring (gælder kun for bærbare computere, der leveres ad virksomhedskanaler)

i) Bærbare computere med Ethernettilslutning skal opfylde et af følgende krav: — de skal leveres med Wake On LAN (WOL) fra dvaletilstand aktiveret, når de kører på vekselstrøm, eller — der skal være en mulighed for at aktivere WOL, som er tilstrækkelig tilgængelig fra både klientoperativsystemets grænseflade og via netværket, hvis den bærbare computer leveres til virksomheden uden WOL aktiveret.

ii) Bærbare computere med Ethernettilslutning skal være indrettet til at reagere på både fjernstyrede (via netværk) og planlagte aktiveringshændelser i dvaletilstand (f.eks. realtidsur). Producenter skal, hvis de har kontrollen (dvs. ved konfiguration med hardwareindstillinger frem for softwareindstillinger), sikre, at sådanne indstillinger kan administreres centralt efter kundens ønsker med værktøjer, som producenten stiller til rådighed.

Vurdering og verifikation: Ansøgeren skal forelægge det ansvarlige organ en erklæring om, at computeren leveres med ovennævnte strømindstillinger eller bedre.

Kriterium 3 — Kviksølv i lysstofrør

Der må ikke tilsættes kviksølv eller forbindelser heraf i den bærbare computers bagbelysning.

Vurdering og verifikation: Ansøgeren skal forelægge det ansvarlige organ en erklæring om, at den bærbare computers bagbelysning ikke indeholder mere end 0,1 mg kviksølv eller forbindelser heraf pr. lampe. Ansøgeren skal også fremlægge en kort beskrivelse af det anvendte belysningssystem.

Kriterium 4 — Farlige stoffer og blandinger

I henhold til artikel 6, stk. 6, i forordning (EF) nr. 66/2010 må produktet eller dele deraf ikke indeholde stoffer i henhold til artikel 57 i forordning (EF) nr. 1907/2006 eller stoffer eller blandinger, der opfylder kriterierne for klassifikation eller kategorisering som farlige i overensstemmelse med Europa-Parlamentets og Rådets forordning (EF) nr. 1272/2008 ( 8 ).

Liste over fare- og risikosætninger:







Faresætning (1) Risikosætning (2) H300 Livsfarlig ved indtagelse R28 H301 Giftig ved indtagelse R25 H304 Kan være livsfarligt, hvis det indtages og kommer i luftvejene R65 H310 Livsfarlig ved hudkontakt R27 H311 Giftig ved hudkontakt R24 H330 Livsfarlig ved indånding R23/26 H331 Giftig ved indånding R23 H340 Kan forårsage genetiske defekter R46 H341 Mistænkt for at forårsage genetiske defekter R68 H350 Kan fremkalde kræft R45 H350i Kan fremkalde kræft ved indånding R49 H351 Mistænkt for at fremkalde kræft R40 H360F Kan skade forplantningsevnen R60 H360D Kan skade det ufødte barn R61 H360FD Kan skade forplantningsevnen. Kan skade det ufødte barn R60/61/60-61 H360Fd Kan skade forplantningsevnen. Mistænkes for at skade det ufødte barn R60/63 H360Df Kan skade det ufødte barn. Mistænkes for at skade forplantningsevnen R61/62 H361f Mistænkes for at skade forplantningsevnen R62 H361d Mistænkes for at skade det ufødte barn R63 H361fd Mistænkes for at skade forplantningsevnen. Mistænkes for at skade det ufødte barn R62-63 H362 Kan skade børn, der ammes R64 H370 Forårsager organskader R39/23/24/25/26/27/28 H371 Kan forårsage organskader R68/20/21/22 H372 Forårsager organskader ved længerevarende eller gentagen eksponering R48/25/24/23 H373 Kan forårsage organskader ved længerevarende eller gentagen eksponering R48/20/21/22 H400 Meget giftig for vandlevende organismer R50 H410 Meget giftig med langvarige virkninger for vandlevende organismer R50-53 H411 Giftig for vandlevende organismer, med langvarige virkninger R51-53 H412 Skadelig for vandlevende organismer, med langvarige virkninger R52-53 H413 Kan forårsage langvarige skadelige virkninger for vandlevende organismer R53 EUH059 Farlig for ozonlaget R59 EUH029 Udvikler giftig gas ved kontakt med vand R29 EUH031 Udvikler giftig gas ved kontakt med syre R31 EUH032 Udvikler meget giftig gas ved kontakt med syre R32 EUH070 Giftig ved kontakt med øjnene R39-41 (1) I henhold til forordning (EF) nr. 1272/2008. (2) I henhold til Rådets direktiv 67/548/EØF (EFT 196 af 16.8.1967, s. 1).

Brugen af stoffer eller blandinger, der ændrer egenskaber ved forarbejdning (f.eks. ikke længere er biotilgængelige eller undergår kemiske forandringer), således at den identificerede fare ikke længere er gældende, er undtaget fra ovennævnte krav.

Koncentrationsgrænser for stoffer eller blandinger, der opfylder kriterierne for klassifikation i ovenstående fareklasser eller -kategorier og for stoffer, der opfylder kriterierne i artikel 57, litra a), b), eller c), i forordning (EF) nr. 1907/2006, må ikke overstige de generiske eller specifikke koncentrationsgrænser, der er fastsat i overensstemmelse med artikel 10 i forordning (EF) nr. 1272/2008. Hvis der er fastsat specifikke koncentrationsgrænser, har de forrang for generiske grænser.

Koncentrationsgrænserne for stoffer, der opfylder kriterierne i artikel 57, litra d), e) eller f) i forordning (EF) nr. 1907/2006, må ikke overstige 0,1 vægtprocent.

Følgende stoffer/brug af stoffer er særligt fritaget for dette krav:







Homogene dele under 10 g Alle fare- og risikosætninger ovenfor Nikkel i rustfrit stål

Vurdering og verifikation: For hver enkelt del over 10 g skal ansøgeren forelægge en erklæring om, at kriteriet er overholdt sammen med tilhørende dokumentation såsom leverandørerklæringer underskrevet af materialeleverandørerne og kopier af relevante sikkerhedsdatablade for stoffer og blandinger i overensstemmelse med bilag II til forordning (EF) nr. 1907/2006. Koncentrationsgrænserne for stoffer og blandinger skal specificeres i sikkerhedsdatabladene i overensstemmelse med artikel 31 i forordning (EF) nr. 1907/2006.

Kriterium 5 — Stoffer, der er listeført i henhold til artikel 59, stk. 1, i forordning (EF) nr. 1907/2006

Der indrømmes ingen undtagelser fra udelukkelsen af stoffer i henhold til artikel 6, stk. 6, som identificeres som særligt problematiske, og som er opført på listen, der beskrives i artikel 59, stk. 1, i forordning (EF) nr. 1907/2006, og som findes i blandinger, i en artikel eller i nogen homogen del af en kompleks artikel i koncentrationer på over 0,1 %. Der gælder særlige koncentrationsgrænser i henhold til artikel 10 i forordning (EF) nr. 1272/2008, hvis koncentrationen er under 0,1 %.

Vurdering og verifikation: Listen over stoffer, der er identificeret som særligt problematiske og opført på kandidatlisten i overensstemmelse med artikel 59 i forordning (EF) nr. 1907/2006, findes her:

http://echa.europa.eu/chem_data/authorisation_process/candidate_list_table_en.asp

Henvisning til listen skal ske på datoen for ansøgningen.

Ansøgeren skal forelægge en erklæring om, at kriteriet er overholdt sammen med tilhørende dokumentation såsom leverandørerklæringer underskrevet af materialeleverandørerne og kopier af relevante sikkerhedsdatablade for stoffer og blandinger i overensstemmelse med bilag II til forordning (EF) nr. 1907/2006. Koncentrationsgrænserne for stoffer og blandinger skal specificeres i sikkerhedsdatabladene i overensstemmelse med artikel 31 i forordning (EF) nr. 1907/2006.

Kriterium 6 — Plastdele

a) Hvis plastblødgøringsmidler anvendes i fremstillingsprocessen, skal det overholde de i kriterium 4 og 5 fastsatte krav om farlige stoffer. Derudover må der ikke forsætligt tilsættes DNOP (di-n-octylphthalat), DINP (diisononylphthalat), DIDP (diisodecylphthalat) til produktet.

b) Plastdele må højst indeholde 50 vægtprocent klor.

c) Der må kun benyttes biocidholdige produkter, der indeholder de aktive stoffer i bilag IA til Europa-Parlamentets og Rådets direktiv 98/8/EF ( 9 ), og som er godkendt til brug i computere.

Vurdering og verifikation: Der forelægges det ansvarlige organ et certifikat, der er underskrevet af producenten, om, at kravene opfyldes. Desuden forelægges der det ansvarlige organ en erklæring underskrevet af plast- og biocidleverandørerne og kopier af relevante sikkerhedsdatablad, om, at materialer og stoffer opfylder kravene. Alle anvendte biocider skal klart angives.

Kriterium 7 — Støj

Den bærbare computers »oplyste A-vægtede lydeffektniveau« (re l pW) i henhold til artikel 3.2.5 i ISO 9296 må ikke overstige:

1) 32 dB (A) i aktiv tilstand (tomgang)

2) 36 dB (A) ved adgang til et harddiskdrev.

Vurdering og verifikation: Ansøgeren skal forelægge det ansvarlige organ en rapport, hvori det påvises, at støjniveauerne er målt i henhold til ISO 7779 og erklæret i overensstemmelse med ISO 9296. Rapporten skal anføre de målte støjemissionsniveauer, både når computeren kører i aktiv tilstand (tomgang) og ved adgang til et diskdrev i overensstemmelse med artikel 3.2.5 i ISO 9296.

Kriterium 8 — Genanvendte materialer

Systemenhedens, skærmens og tastaturets ydre plastkabinet skal bestå af mindst 10 % genanvendte materialer.

Vurdering og verifikation: Ansøgeren skal forelægge det ansvarlige organ en erklæring om, at procentdelen af genanvendte materialer overholdes.

Kriterium 9 — Brugeroplysninger

Med den bærbare computer skal der følge relevante brugeroplysninger om, hvorledes den anvendes miljørigtigt. Oplysningerne placeres ét enkelt sted, der er let at finde, i brugsanvisningen og på producentens websted. I disse oplysninger skal blandt andet indgå følgende:

a) Energiforbrug: det typiske årlige elforbrug i henhold til ENERGY STAR v5.0 samt det maksimale effektforbrug i alle driftstilstande. Derudover skal der være anvisninger om, hvordan energisparetilstanden anvendes.

b) Oplysninger om, at energirigtig anvendelse begrænser energiforbruget og fører til besparelser på elregningerne, samt at det vil reducere energiforbruget til nul at trække stikket ud af den bærbare computer.

c) Følgende anvisninger om, hvordan energiforbruget nedbringes, når den bærbare computer ikke er i brug: i) Slukkes den bærbare computer, reduceres energiforbruget, men den forbruger stadig energi. ii) Reduceres skærmens lysstyrke, reduceres energiforbruget. iii) Diskfragmentering af den bærbare computer reducerer energiforbruget og forlænger din computers levetid (dette gælder ikke for solid state-diske). iv) Pauseskærme kan forhindre bærbare computere i at indtræde i energibesparende tilstand, når de ikke er i brug. Sikring af, at den bærbare computers pauseskærm ikke er aktiveret, kan derfor reducere energiforbruget.

d) Oplysninger i brugsanvisningen eller på producentens hjemmeside om, hvem der er kvalificeret til at reparere den bærbare computer, så vidt muligt inkl. kontaktoplysninger.

e) Oplysninger om hensigtsmæssig bortskaffelse af bærbare computere på genbrugspladser eller tilbagetagningsordninger, der skal være i overensstemmelse med Europa-Parlamentets og Rådets direktiv 2002/96/EF ( 10 ).

f) Oplysninger om, at produktet er tildelt EU-miljømærket med en kort forklaring om, hvad dette indebærer, og at yderligere oplysninger om miljømærket kan findes på netadressen http://www.ecolabel.eu.

g) Alle anvisninger/reparationsmanualer skal indeholde genanvendte materialer og må ikke indeholde klorbleget papir.

Vurdering og verifikation: Ansøgeren skal forelægge det ansvarlige organ en erklæring om, at produktet opfylder kravene, og en kopi af instruktionsmanualen. Brugsanvisningen skal indlæses på computeren, så brugeren kan læse den, og den skal ligeledes være tilgængelig på producentens websted.

Kriterium 10 — Reparation

Ansøgeren skal levere brugeren en manual (i trykt eller elektronisk form) med klare anvisninger på, hvordan simple reparationer udføres. Ansøgeren skal sørge for, at der er reservedele til rådighed mindst fem år fra slutdatoen for produktionen af den bærbare computer.

Vurdering og verifikation: Ansøgeren skal forelægge det ansvarlige organ en erklæring om, at produktet opfylder kravene.

Kriterium 11 — Demontering

Producenten skal påvise, at faguddannede personer let kan demontere den bærbare computer med de værktøjer, de normalt har til rådighed til at reparere og udskifte udslidte reservedele, opgradere ældre eller forældede reservedele og adskille dele og materialer, i sidste instans med henblik på genanvendelse eller genbrug.

For at lette demonteringen:

a) skal monterede dele inde i den bærbare computer kunne demonteres, f.eks. skruer, snaplukker, navnlig hvad angår reservedele, der indeholder farlige stoffer

b) skal printplader og/eller andre dele, der indeholder ædle metaller, være nemme at fjerne manuelt både fra produktet som helhed og fra bestemte komponenter (såsom drev), der indeholder sådanne kort med henblik på at lette genvindingen af materialer af høj værdi

c) må plastmaterialerne i dæksel/kabinet ikke have overfladebelægninger, der ikke kan genanvendes eller genbruges

d) skal plastdele være fremstillet af samme polymer eller indbyrdes forenelige polymerer med henblik på genanvendelse og bære den relevante ISO 11469-mærkning, hvis massen er over 25 g

e) må der ikke forekomme metalindlæg, som ikke kan fjernes

f) indsamles oplysninger om arten og mængden af farlige stoffer i den bærbare computer i overensstemmelse med Rådets direktiv 2006/121/EF ( 11 ) og det globale harmoniserede system for klassificering og mærkning af kemikalier (GHS).

Vurdering og verifikation: Der forelægges en testrapport sammen med ansøgningen med detaljerede oplysninger om demontering af den bærbare computer. Den skal omfatte en eksploderet tegning af den bærbare computer med angivelse af hovedkomponenterne såvel som identifikation af farlige stoffer i komponenterne. Det kan være skriftligt eller i et audiovisuelt format. Der skal gives oplysninger om farlige stoffer til det ansvarlige organ i form af en liste over materialer med angivelse af materialetypen, den anvendte mængde og placeringen.

Kriterium 12 — Forlængelse af levetiden

Bærbare computere skal have følgende funktioner:

i) Hukommelse, der kan skiftes ud og opgraderes.

ii) Mulighed for at udbygge den bærbare computer med mindst tre USB-grænseflader og tilslutte den til en ekstern skærm.

Computeren skal også udformes, så store komponenter (herunder hukommelsesdrev, CPU'er og kort) nemt kan udskiftes og/eller opgraderes af slutbrugeren, for eksempel ved at trykke, skyde eller glide dem på plads som en patron.

Vurdering og verifikation: Ansøgeren skal forelægge det ansvarlige organ en erklæring om, at produktet opfylder kravene.

Kriterium 13 — Emballage

Bruges der papkasser, skal de være fremstillet af mindst 80 % genanvendte materialer. Bruges der plastposer til slutemballagen, skal de være fremstillet af mindst 75 % genanvendte materialer eller være bionedbrydelige eller kompostérbare i henhold til definitionerne i EN 13432 eller tilsvarende.

Vurdering og verifikation: Der indleveres et eksemplar af produktemballagen sammen med en erklæring om, at produktet opfylder dette krav. Kun primæremballage, jf. definitionen i direktiv 94/62/EF ( 12 ), er omfattet af dette krav.

Kriterium 14 — Oplysninger på EU-miljømærket

Valgfri mærkning med tekstboks skal indeholde følgende tekst:

»— Høj energieffektivitet

— Udformet med henblik på genanvendelse, reparation og opgradering

— Kviksølvfri bagbelysning«.

Vurdering og verifikation: Ansøgeren skal over for det ansvarlige organ erklære, at produktet opfylder dette krav, og forelægge et eksemplar af miljømærket, som det påføres emballagen og/eller produktet og/eller den ledsagende dokumentation.